स्वच्छ भारत मिशन में सक्रिय रहकर सहयोग करें : शर्मा
बाड़मेर | ग्रामीणस्वच्छ भारत मिशन को सफल बनाने के लिए सक्रिय रहकर सहयोग करें। अपने घराें में शौचालय निर्माण एवं उसकी उपयोगिता सुनिश्चित करने के साथ दूसरे लोगाें को भी इसके लिए प्रेरित करें। यह बात कलेक्टर सुधीर शर्मा ने शुक्रवार को तारातरा ग्राम पंचायत मुख्यालय पर रात्रि चौपाल के दौरान कही। कलेक्टर ने कहा कि केंद्र एवं राज्य सरकार ने विभिन्न विकास योजनाएं संचालित की हैं। उन्होंने विकास योजनाओं से लाभांवित होने के लिए जागरूक रहने को कहा। स्वच्छ भारत मिशन (ग्रामीण) के तहत सभी ग्राम पंचायतों को खुले में शौच से मुक्त करने के प्रयास जारी हैं। आमजन को अपने घरों में शौचालयों का निर्माण करवाने के लिए जागरूक करना है। राज्य सरकार शौचालय निर्माण के लिए 12 हजार रुपए की सहायता दे रही है। कलेक्टर सुधीर शर्मा ने कहा कि सब मिलकर अपने गांव को खुले में शौच से मुक्त बनाएं एवं स्वच्छ तथा स्वस्थ राजस्थान के निर्माण में सहभागी बने। रात्रि चौपाल के दौरान कलेक्टर सुधीर शर्मा के अलावा विभिन्न विभागीय अधिकारियों ने राज्य सरकार की विभिन्न जन कल्याणकारी योजनाओं की जानकारी दी। तीन महिलाओं को पालनहार योजना से लाभांवित करवाने के निर्देश रात्रि चौपाल में हउवा देवी एवं कमला देवी समेत तीन महिलाओं को पालनहार योजना से लाभांवित करवाने के निर्देश सामाजिक न्याय एवं अधिकारिता विभाग के अधिकारियों को दिए।
hin_Deva hin_Deva